Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: iratokat az államtitokról és a szolgálati titokról szóló 1995. évi LXV. törvény 3. § (1) bekezdésének megsértésével
Paragraph Index: 1602

1999. július 23-án a nyomozás törvényességi felügyeletét ellátó fővárosi főügyész a nyomozó hatóságot a nyomozás megszüntetésére utasította, mert megítélése szerint az újság főszerkesztője a nyomozás tárgyát képező cselekménnyel nem követett el bűncselekményt. A főügyészi utasítással szemben az országos rendőrfőkapitány előterjesztéssel élt. A főügyészi utasítás alapján hozott nyomozást megszüntető határozat ellen pedig a Nemzetbiztonsági Szakszolgálat főigazgatója panaszt jelentett be. Az előterjesztést és a panaszt a legfőbb ügyész helyettese 1999. augusztus 11-én kelt határozatával elutasította. Ezt követően a vizsgálatot kezdeményező két indítványozó arról tájékoztatott, hogy kérelmüket a továbbiakban nem tartják fenn, ezért az eljárást 1999. szeptember 1-jén megszüntettem, és erről a két beadványozót értesítettem.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes